b"\n_START_ARTICLE_\nRaptor: Call of the Shadows\n_START_SECTION_\nTarina\n_START_PARAGRAPH_\nPelin tarina sijoittuu tulevaisuuteen. Pelaaja on palkkasotilas, joka palkataan lent\xc3\xa4m\xc3\xa4\xc3\xa4n huippuunsa varustellulla Raptor -lentokoneella erin\xc3\xa4isi\xc3\xa4 planeettojenv\xc3\xa4lisi\xc3\xa4 teht\xc3\xa4vi\xc3\xa4 MegaCorpsin piikkiin.\n_START_SECTION_\nPeli\n_START_PARAGRAPH_\nPeli on jaettu kolmeen sektoriin: Bravo sector, Tango sector ja Outer Regions. Jokaiseen sektori on jaettu yhdeks\xc3\xa4\xc3\xa4n pienemp\xc3\xa4\xc3\xa4n teht\xc3\xa4v\xc3\xa4\xc3\xa4n, joista kustakin k\xc3\xa4ytet\xc3\xa4\xc3\xa4n my\xc3\xb6s nimityst\xc3\xa4 aalto. Kokoversiossa pelaaja voi l\xc3\xa4p\xc3\xa4ist\xc3\xa4 sektorit tahtomassaan j\xc3\xa4rjestyksess\xc3\xa4, vaikkakin on j\xc3\xa4rkev\xc3\xa4\xc3\xa4 menn\xc3\xa4 sektorit j\xc3\xa4rjestyksess\xc3\xa4 l\xc3\xa4pi, erin\xc3\xa4isten suojus- ja aseparannusten takia.\n_START_SECTION_\nViholliset ja pisteet\n_START_PARAGRAPH_\nKuten kaikissa shoot 'em up -peleiss\xc3\xa4, on Raptorissakin lukuisa m\xc3\xa4\xc3\xa4r\xc3\xa4 vihollisia, joita tuhota. Vaikka lent\xc3\xa4v\xc3\xa4t viholliset ovatkin lukum\xc3\xa4\xc3\xa4r\xc3\xa4lt\xc3\xa4\xc3\xa4n suurin joukkio, on peliss\xc3\xa4 my\xc3\xb6s useita maakohteita kuten taloja, sotilastukikohtia, laivoja sek\xc3\xa4 ajoneuvoja tuhottaviksi. Loppuvastukset ilmaantuvat aaltojen lopussa sek\xc3\xa4 vaikeammissa aalloissa my\xc3\xb6s niiden puoliv\xc3\xa4liss\xc3\xa4. Loppuvastukset itsess\xc3\xa4\xc3\xa4n ovat yleens\xc3\xa4 huomattavasti tehokkaampia ja kest\xc3\xa4vempi\xc3\xa4 (kuten my\xc3\xb6s isompia) kuin aalloissa mukana olevat pienemm\xc3\xa4t ilma-alukset._NEWLINE_Jokaisesta tuhotusta kohteesta pelaaja saa pisteit\xc3\xa4 riippuen siit\xc3\xa4, kuinka kest\xc3\xa4vi\xc3\xa4 ja vaarallisia tuhotut kohteet ovat, jotkut viholliset my\xc3\xb6s tuhoutuessaan pudottavat erin\xc3\xa4isi\xc3\xa4 ker\xc3\xa4tt\xc3\xa4vi\xc3\xa4 lis\xc3\xa4pisteit\xc3\xa4._NEWLINE_Aaltojen v\xc3\xa4liss\xc3\xa4 pelaaja voi k\xc3\xa4ytt\xc3\xa4\xc3\xa4 ansaittuja pisteit\xc3\xa4 erin\xc3\xa4isten parannusten ostamiseen, valikoimasta l\xc3\xb6ytyy 16 erilaista esinett\xc3\xa4, energiaa, aseita, pommeja sek\xc3\xa4 suojakilpi\xc3\xa4. Pelaaja voi n\xc3\xa4ill\xc3\xa4 parannella konettaan miten haluaa, mutta uutta alusta h\xc3\xa4n ei voi ostaa. Aaltojen v\xc3\xa4liss\xc3\xa4 pelaajalla on my\xc3\xb6s mahdollisuus tallentaa peli._NEWLINE_Pelaajan k\xc3\xa4ytt\xc3\xa4m\xc3\xa4 Raptor on eritt\xc3\xa4in kest\xc3\xa4v\xc3\xa4 verrattuna muiden shoot 'em up -pelien aluksiin, kuitenkaan peliss\xc3\xa4 ei ole erin\xc3\xa4isi\xc3\xa4 el\xc3\xa4mi\xc3\xa4 vaan kun pelaajalta loppuu energia, Raptor tuhoutuu ja peli on silt\xc3\xa4 er\xc3\xa4\xc3\xa4 ohitse. Kuitenkin pelin loputtua pelaaja voi aina ladata viimeisen tallenteen ja yritt\xc3\xa4\xc3\xa4 uudelleen.\n_START_SECTION_\nAseet ja kilvet\n_START_PARAGRAPH_\nPelaaja aloittaa peruskonekiv\xc3\xa4\xc3\xa4rill\xc3\xa4, mutta voi lopulta sek\xc3\xa4 ostaa ett\xc3\xa4 l\xc3\xb6yt\xc3\xa4\xc3\xa4 entist\xc3\xa4 tehokkaampia aseita. Peliss\xc3\xa4 on kahta erilaista aselajia, aina valmiina olevat sek\xc3\xa4 vaihtoehtoiset. Aina valmiina olevia aseita on saatavilla kolme ja erilaisia vaihtoehtoisia kymmenen kappaletta. Vaihtoehtoisia aseita ei voi k\xc3\xa4ytt\xc3\xa4\xc3\xa4 yht\xc3\xa4 aikaa vaan vain yht\xc3\xa4 kerrallaan siin\xc3\xa4 miss\xc3\xa4 aina valmiina olevia voi k\xc3\xa4ytt\xc3\xa4\xc3\xa4 p\xc3\xa4\xc3\xa4llek\xc3\xa4in._NEWLINE_Ainutlaatuisia aseita ovat tykit, lasertykki on pelin nopein ja tarkin ase, sill\xc3\xa4 se t\xc3\xa4ht\xc3\xa4\xc3\xa4 automaattisesti kaikkiin vihollisiin ilmassa, jopa niihin jotka ovat juuri ilmestym\xc3\xa4ss\xc3\xa4 ruudulle. Automaattisesti ohjautuva konetykki on lasertykki\xc3\xa4 vasteajaltaan hitaampi, mutta se voi ampua useampaa kohdetta niin maalla kuin ilmassakin._NEWLINE_Raptorilla on itsell\xc3\xa4\xc3\xa4n 100 pistett\xc3\xa4 energiaa, joka t\xc3\xa4yttyy melko hitaasti, ja vain kun pelaaja ei ammu. Energiaa ei palaudu, mik\xc3\xa4li pelaaja pelaa Elite-vaikeusasteella. Mik\xc3\xa4li lentokone vahingoittuu vakavasti, menett\xc3\xa4\xc3\xa4 se jokaiselta osumalta yhden aseen. Kuitenkin pelaaja voi ostaa my\xc3\xb6s lis\xc3\xa4kilpi\xc3\xa4, joista jokainen sis\xc3\xa4lt\xc3\xa4\xc3\xa4 100 energiaa lis\xc3\xa4\xc3\xa4. Lis\xc3\xa4kilpi\xc3\xa4 voi korjata joko poimimalla energialisi\xc3\xa4 kentist\xc3\xa4 tahi ostamalla aaltojen v\xc3\xa4liss\xc3\xa4 kaupasta. Pelaajalla voi olla enimmill\xc3\xa4\xc3\xa4n 5 lis\xc3\xa4kilpe\xc3\xa4 yht'aikaa."